แรงขายหุ้น “แบงก์” ฉุด SET บ่ายไหล 21 จุด
SET ภาคบ่ายไหล 21 จุด ตามทิศทางต่างประเทศ รับแรงขายหุ้นแบงก์ วิตก SVB ลุกลาม คาดเฟดชะลอขึ้นดอกเบี้ยเดือนนี้ 
SET ภาคบ่ายไหล 21 จุด ตามทิศทางต่างประเทศ รับแรงขายหุ้นแบงก์ วิตก SVB ลุกลาม คาดเฟดชะลอขึ้นดอกเบี้ยเดือนนี้
13 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 16:20 น. อยู่ที่ 1,578.96 จุด ลดลง 20.69 จุด หรือ 1.29% สูงสุดที่ 1,602.65 จุด ต่ำสุดที่ 1,577.70 จุด มูลค่าการซื้อขาย 66,395.90 ล้านบาท
โดยตลาดหุ้นไทยภาคบ่ายร่วงลงไปแรงกว่า 21 จุด เป็นไปตามทิศทางตลาดต่างประเทศ โดยเฉพาะมีแรงขายหุ้นแบงก์ออกมา กังวล SVB ลุกลาม
บล.โกลเบล็ก ระบุว่า แนวโน้มดัชนีในภาคบ่ายรับรู้ข่าวร้ายของ SVB ไปแล้ว โดยการรีบาวด์ได้รับแรงหนุนจากนักลงทุนคาดว่าเฟดจะชะลอการขึ้น ดอกเบี้ยในการประชุมเดือนนี้ อีกทั้งธนาคารในไทยยังแข็งแกร่งและได้รับผลกระทบจาก SVB ในวงจำกัด